Safwn yn y Bwlch

Cân Wladgarol a Chenedlaetholgar gan Glyn Roberts a Richard Morris yw 'Safwn yn y Bwlch' gafodd ei chyfansoddi ar gyfer Hogia'r Wyddfa ym 1969. Rhyddhawyd y record gan Recordiau'r Dryw yn yr un flwyddyn. Nododd y grŵp yn eu cyfrol Cofio [Gwalia 1990] "fod 'Safwn yn y Bwlch' wedi dod yn anthem genedlaethol bron; 'roedd yn cael ei chanu gyda'r fath arddeliad nas gwelwyd na chynt na chwedyn".

 Cefndir 
Gyda'r gwrthwynebiad tuag at Arwisgiad "Tywysog Cymru" yn ei anterth yng Nghymru, ar ddiwedd y 1960au, nid rhyfedd fod grwpiau pop y cyfnod wedi dewis i recordio a chanu caneuon gwladgarol yn eu hymdrech i amddiffyn eu gwlad, ac i "sefyll yn y bwlch". Daw teitl a brawddeg gyntaf y gân o araith enwog Saunders Lewis yn y ddrama Buchedd Garmon:

 Recordiau 
Ers 1969, mae'r gân wedi cael ei hail-recordio ganoedd o weithiau gan amrywiol gorau, unigolion, triawdau a deuawdau trwy Gymru. Roedd hi hefyd wedi'i chynnwys ar ddiwedd y ddrama gerdd O Docyn Brwyn i Ben Draw'r Byd gafodd ei chyfansoddi gan Glyn Roberts, Annette Bryn Parri a Paul Griffiths ym 1995.
 Cyfeiriadau 

Categori:Caneuon 1969
Categori:Caneuon Cymraeg o Gymru
Categori:Caneuon gwladgarol o Gymru
Categori:Symbolau cenedlaethol Cymru